*Majd újra lehajolt, és tovább írt a földre. Ezt hallva, azok kezdtek elszállingózni. Először az idősebbek távoztak, majd egymás után mind eltűntek. Végül csak Jézus és a középen álló asszony maradt ott.* (Jn 8,8-9)

Jézus ír a földre, a porba. Amit ide írnak, azt nem az utókornak szánják. A természet (a szél) vagy az ember könnyen eltünteti. Akkor használjuk ezt a megoldást, ha csak rövid ideig van szükség a leírtakra. Fenti helyzetben ez biztosan így volt. Annak, amit Jézus írt, csak az adott szituációban kellett meglennie. Azoknak kellet olvasni, akikre vonatkozott, további funkciója nem volt.

Amit Jézus itt írt, valószínű kapcsoltban volt bűnnel, a bűnöket a porba írja. Több variáció közül nekem a történetből az tűnik a legvalószínűbbnek, hogy női neveket írt. Esetleg olyan neveket, amelyek valamilyen emléket idéztek fel azokban, akik olvasták. Ez magyarázná azt, hogy az emberek elkezdtek eltávozni a helyszínről. Nem voltak bűntelenek, nem dobhatták a köveket. *Vadon Gyula*